Vokalinės pratybos

**Užduotis:** atlikite įsidainavimo pratimus pagal nurodytą pavyzdį (nuo pradžių iki 12:25 minutės): <https://www.youtube.com/watch?v=ZAx0UF_k2hM>

Kiekvienas pratimas išskirtinis savo ritmika, melodija ir atlikimo charakteriu.

1. Rezonansinis pratimas: sudainuokite kvintos intervalą iš apačios į viršų ir vėl atgal. Jūsų dainavimas turėtų būti nenutrūkstamas, skambėti panašiai kaip „čiuožimas“.
2. Dinaminis pratimas: pradedant tyliai dainuojama viena nata, kuri po truputį auga, garsėja ir vėl nutyla. Garsėjimo metu duodame didesnį oro spaudimą. Šis pratimas turėtų skambėti kaip „banga“, kuri artėja link kranto, tuomet lūžta ir atsitraukia atgal.
3. Pratimas, skirtas tikslumui ir lankstumui: šis pratimas susideda iš dviejų dalių. Pirmoje dalyje trigarsis dainuojamas *staccato* pabrėžiant, akcentuojant ir atskirai išdainuojant kiekvieną garsą bei stumiant orą į priekį, todėl šio pratimo metu aktyviai dirba jūsų diafragma. Antroje dalyje dainuojamas tas pats trigarsis, tik *legato -* sujungiant garsus.
4. Pratimas, skirtas diapazono plėtimui. Tris kartus iš apačios į viršų ir atgal dainuojamas natų garsaeilis. Pratimo metu pasistenkite dainuokite bent šiek tiek aukštesnes natas nei įprastai. Jei dainuojate gerkliniu balsu, tuomet geriau nesiplėšyti, tačiau norintiems plėtoti savo falsetą, šis pratimas puikiai tiks.

*Toliau įraše skambančius pratimus galite atlikti pagal poreikį.*